**Grad Koprivnica**

**Javni poziv za sufinanciranje programa/projekata**

**udruga građana za 2023. godinu**

Upute za prijavitelje

Rok za dostavu prijava: 20.02.2023.

**Sadržaj**

|  |  |  |
| --- | --- | --- |
| Točka 1. | * 1. Uvod……………………………………………………………… | 2 |
|  | * 1. Cilj Javnog poziva i prioritetna područja za dodjelu sredstava … | 2 |
|  | * 1. Ukupna vrijednost Javnog poziva i bodovni pragovi..................... | 3 |
|  | * 1. Objašnjenje pojmova …..……………………………………….. | 4 |
| Točka 2. | 2.1. Prihvatljivi prijavitelji ………………........................................... | 5 |
|  | 2.2. Prihvatljivi i neprihvatljivi troškovi .............................................. | 5 |
| Točka 3. | Dokumentacija za provedbu Javnog poziva…………………………. | 6 |
|  | 3.1. Kako se prijaviti ………………………………………………… | 7 |
|  | 3.2. Gdje poslati prijavu …………………………............................... | 7 |
| Točka 4. | 4.1. Kako do odgovora na pitanja…….…............................................ | 8 |
| Točka 5. | 5.1. Procjena prijava, donošenje zaključka o dodjeli sredstava i ugovaranje…………………………………………………… ……… | 8 |
|  | 5.2. Procjena prijava u odnosu na propisane uvjete Javnog poziva…... | 8 |
|  | 5.3. Ocjenjivanje prijava koje su zadovoljile propisane uvjete Javnog poziva…………………………………………………………………. | 9 |
|  | 5.4. Privremeni Zaključak o odobravanju financijskih sredstava i pregovaranje.…………………………………………………………. | 9 |
|  | 5.5. Obavijest o donesenom Zaključku o dodjeli financijskih sredstava. | 9 |
|  | 5.6. Podnošenje prigovora…………………………………………….. | 9 |
|  | 5.7. Sklapanje ugovora………………………………………………... | 10 |
|  | 5.8. Modeli plaćanja …………………………………………………… | 10 |
| Točka 6. | 6.1. Praćenje provedbe odobrenih i sufinanciranih programa/ projekata. | 10 |
| Točka 7. | 7.1. Izvještavanje……………………………………………………... | 11 |
| Točka 8. | Indikativni kalendar postupka Javnog poziva………………………… | 11 |
| Točka 9. | Dodatak ………………………………………………………………. | 12 |
|  | 9.1. Izravna i neizravna korisnička skupina ………………………….. | 12 |
|  | 9.2. Osnovni i dodatni tip aktivnosti ili usluge ……………………….. | 15 |

**Točka 1.**

* 1. **Uvod**

U svrhu potpore razvoja civilnog društva, razvoja usluga u lokalnoj zajednici, rješavanju problema građana socijalnim uslugama, skrbi za starije osobe, unapređenju kvalitete života osoba s invaliditetom, aktivnostima branitelja i njihovih obitelji, zaštiti okoliša, zaštiti potrošaka, zbrinjavanja napuštenih životinja, te upotpunjavanje kulturnog, turističkog i volonterskog života na području Grada Koprivnice, Grad Koprivnica svake godine provodi Javni poziv za sufinanciranje programa/projekata udruga građana kao jednu vrstu potpore udrugama građana kao važnog sektora u lokalnoj zajednici. Na temelju članka 20. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16 i 7/19) i točke IV. Odluke onačinu raspodjele raspoloživih sredstava za sufinanciranje programa/projekata udruga građana za 2023. godinu, pročelnica Upravnog odjela za društvene djelatnosti, raspisala je Javni poziv za sufinanciranje programa/projekata udruga građana za 2023. godinu.

U Proračunu Grada Koprivnice za 2023. godinu u ovu su svrhu planirana sredstva u iznosu od 22.563,00 eura, a mogu se prijaviti udruge građana upisane u registar udruga, registar neprofitnih organizacija prema uvjetima koji su navedeni u točki 2. ovih Uputa za prijavitelje, koje djeluju na području Grada Koprivnice, za programe/projekte koji se provode za opće dobro, a ne financiraju se na drugi način iz Proračuna Grada Koprivnice.

* 1. **Cilj Javnog poziva i prioritetna područja za dodjelu sredstava**

Cilj Javnog poziva je potaknuti građane na aktivno uključivanje i sudjelovanje u razvoj lokalne zajednice osnaživanjem kapaciteta udruga za rad s građanima grada, ali i potaknuti razvitak i napredak Grada kroz stvaranje novih partnerstava i osposobljavanja udruga za preuzimanje veće uloge i odgovornosti za projekte kojima se zadovoljavaju potrebe zajednice u cjelini.

Veći naglasak stavlja se na obavljanje socijalnih i javnih usluga od općeg interesa na području rada s osobama s invaliditetom, rada sa starijim osobama, volonterstva, rada s hrvatskim braniteljima, zaštiti okoliša i oživljavanju prigradskim naselja Grada Koprivnice.

Sufinanciranjem programa/projekata udruga građana želi se potaknuti kontinuitet provedbe aktivnosti u službi građana grada Koprivnice i osiguravanje kvalitetnijeg života ranjivim skupinama.

Nadalje, važna područja su također: pokretanje inicijativa usmjerenih na određene društvene mjere, poticanje međusobnog udruživanja i povezivanje i suradnje u rješavanju općih interesa.

Udruge građana sukladno ovom Javnom pozivu mogu podnijeti prijave za sljedeća prioritetna područja:

* **Prioritetno područje 1 – unaprjeđenje kvalitete života osoba s invaliditetom**.
* **Prioritetno područje 2 – skrb o starijim osobama**.
* **Prioritetno područje 3 – socijalna skrb**.
* **Prioritetno područje 4 – rad s hrvatskim braniteljima iz Domovinskog rata i članovima njihovih obitelji**.
* **Prioritetno područje 5** – **Ostala područja** – udruge žena, zaštita potrošača, zaštita i uzgoj životinja, rad sa sudionicima Drugog svjetskog rata i civilnim invalidima rata, promicanje i zaštita ljudskih prava i sloboda, zaštita okoliša i prirode, nacionalne manjine i ostala područja.
* **Prioritetno područje 6 – afirmacija i unaprjeđenje volonterizma**.

Najmanji iznos financijskih sredstava koji se može prijaviti i ugovoriti po pojedinoj prijavi je **132,00 eura/ 994,55 kuna**, a najveći iznos financijskih sredstava koji se može prijaviti i ugovoriti po pojedinoj prijavi je **1.990,00 eura/14.993,65 kuna**.

* 1. **Ukupna vrijednost Javnog poziva i bodovni pragovi**

Ukupna planirana vrijednost ovog Javnog poziva je **22.563,00 eura/170.000,92 kuna**.

Prijave se mogu sufinancirati u postotku od 5% do 95% iznosa ukupnih prihvatljivih troškova programa/projekta.

**Programi/projekti sufinancirati će se prema ostvarenim bodovima kako slijedi:**

|  |  |
| --- | --- |
| 50% - 65% - ostvarenih bodova | mogu ostvariti najviše do 30% sufinanciranja prihvatljivog iznosa proračuna |
| 66% - 75% - ostvarenih bodova | mogu ostvariti najviše do 50% sufinanciranja prihvatljivog iznosa proračuna |
| 76% - 85% - ostvarenih bodova | mogu ostvariti najviše do 70% sufinanciranja prihvatljivog iznosa proračuna |
| 86% - 95% - ostvarenih bodova | mogu ostvariti najviše do 80% sufinanciranja prihvatljivog iznosa proračuna |
| 96% - 100% - ostvarenih bodova | mogu ostvariti najviše do 95% sufinanciranja prihvatljivog iznosa proračuna |

Jedna udruga građana može prijaviti najviše **2 programa/projekta** ili **1 program/ projekt** ukoliko se javlja i na Javni poziv za sufinanciranje programa/projekata udruga građana iz područja zdravstva i zdravog načina života za 2023. godinu ili Javni poziv za sufinanciranje programa/projekata udruga građana iz područja rada s djecom, mladima i roditeljima za 2023. godinu.

Okvirni broj planiranih sklopljenih ugovora je 50.

Grad Koprivnica zadržava pravo mijenjanja broja planiranih sklopljenih ugovora.

* 1. **Objašnjenje pojmova**

**Projekt**

Projekt, u smislu ovog Javnog poziva, je skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničeni i imaju definirane troškove i resurse.

**Program**

Program, u smislu ovog Javnog poziva, je kontinuirani proces koji se u načelu izvodi u dužem vremenskom razdoblju kroz niz različitih aktivnosti čiji su struktura i trajanje fleksibilniji. Može biti jednogodišnji i višegodišnji.

**Korisnici**

Direktni korisnik je osoba kojoj se pruža usluga, predstavlja proizvod, polaznik je radionice, predavanja ili tribine.

Indirektni korisnik je osoba koja je upoznata s programom/projektom, čula je ili čita o programu/projektu, a nije osoba kojoj se pruža usluga, predstavlja proizvod, nije polaznik radionice, predavanja ili tribine.

**Volonteri**

Volonter je osoba koja dobrovoljno i organizirano, bez financijske naknade ili naknade u naravi, pruža svoje usluge onima kojima su neophodne.

**Ciljevi**

Ciljevi su krajnje točke prema kojima su usmjerene aktivnosti, odnosno, odredišne točke do kojih želimo doći.

Kratkoročni ciljevi – postižu se npr. nakon jedne ili nekoliko radionica.

Dugoročni ciljevi – postižu se npr. nakon završetka programa/projekta, a često i nakon nekoliko godina.

**Rezultati**

Rezultati su mjerljivi proizvodi/usluge/događaji koji nastaju nakon provedenih aktivnosti. Rezultati ispunjavaju ciljeve i svrhu programa/projekta.

**Proračun**

Proračun u smislu ovog Javnog poziva je plan prihoda i rashoda za 2023. godinu, tj. prijavitelj na ovaj Javni poziv planira prihode i rashode za prijavljeni program/projekt. Prihodi – koliko će se financijskih sredstava i na koji način prikupiti u 2023. godini. Rashodi – koliko će se financijskih sredstava utrošiti u 2023. godini i za koju namjenu.

**Blagajničko izvješće**

Blagajničko izvješće vode udruge koje financijsko poslovanje vode gotovinskim uplatama i isplatama. Blagajničko izvješće vodi se radi evidentiranja gotovinskih uplata i isplata po mjesecima. Isprave blagajničkog izvješća su blagajnička uplatnica koju ispostavlja blagajnik udruge kada prima novac i blagajnička isplatnica koju ispostavlja blagajnik udruge kada isplaćuje gotovinu.

**Točka 2.**

**2.1. Prihvatljivi prijavitelji**

**Prihvatljivi prijavitelji su udruge građana koje ispunjavaju sljedeće uvjete:**

1. upisani su u Registar neprofitnih organizacija,
2. upisani su u Registar udruga,
3. svojim statutom su se opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i Zakonom,
4. prijava na Javni poziv bude ocijenjena kao značajna za razvoj civilnog društva i zadovoljava javne potrebe Grada definirane razvojnim i strateškim dokumentima,
5. uredno su ispunili obveze iz svih prethodno sklopljenih ugovora o financiranju iz proračuna Grada i drugih javnih izvora zaključno s 2022. godinom,
6. nema dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunu Grada Koprivnice,
7. protiv osobe ovlaštene za zastupanje ne vodi se kazneni postupak i nije pravomoćno osuđena za prekršaje ili kaznena djela definirana Uredbom,
8. općim aktom ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,
9. ima utvrđen način javnog objavljivanja programskog i financijskog izvješća o radu za proteklu godinu,
10. ima zadovoljavajuće organizacijske kapacitete i ljudske resurse za provedbu prijave,
11. uredno predaje sva izvješća Gradu i drugim institucijama.

**Neprihvatljivi prijavitelji su:**

1. organizacije civilnog društva u kulturi koje ostvaruju pravo na sufinanciranje programa/projekata na Javnom pozivu za sufinanciranje programa/projekata organizacija civilnog društva u kulturi i Javnom pozivu za sufinanciranje programa/projekata organizacija civilnog društva u kulturi – područje dramske, izvedbene i filmske umjetnosti
2. ogranci organizacija civilnog društva koji nemaju pravnu osobnost,
3. političke stranke,
4. vjerske zajednice,
5. ustanove,
6. članice Zajednice športskih udruga grada Koprivnice, Zajednice tehničke kulture grada Koprivnice i Vatrogasne zajednice grada Koprivnice.

**2.2. Prihvatljivi i neprihvatljivi troškovi**

**Prihvatljivi troškovi**

Sufinancirati će se troškovi prijave koji su nastali od 1. siječnja 2023. do 31. prosinca 2023. godine.

**Prihvatljivi troškovi** moraju se odnositi isključivo na troškove provedbe programa/projekta, sukladno ugovorenom troškovniku proračuna programa/projekta.

Odobrena financijska sredstva udruga građana je dužna utrošiti isključivo za realizaciju programa/projekta utvrđenog Proračunom i Ugovorom. Sredstva se smatraju namjenski utrošenim ako su korištena isključivo za financiranje ugovorenih prihvatljivih i opravdanih troškova u realizaciji programa/projekta utvrđenog ugovorom.

**Svako odstupanje od Proračuna bez pismenog odobrenja Upravnog odjela za društvene djelatnosti Grada Koprivnice smatrat će se nenamjenskim trošenjem sredstava**.

**Neprihvatljivi troškovi**

Neprihvatljivi troškovi su:

* dvostruko financiranje, odnosno troškovi koji su financirani drugim bespovratnim

sredstvima ili iz Državnog proračuna,

* nabava nove ili rabljene opreme koja ne služi isključivo za provođenje programa/projekta,
* dugovanja, kamate, zajmovi, troškovi jamstava i slične naknade,
* bankovni troškovi,
* troškovi dnevnica,
* putni troškovi, osim troškova vlakom i avionom,
* troškovi najma tehničke opreme.

**Prednost u financiranju prijave ostvaruju udruge građana** koje zadovoljavaju osnovne uvjete za dodjelu sredstava:

* program/projekt koji ostvari minimalno 50% ocjene prema Obrascu ocjene kvalitete,
* programi/projekti čije aktivnosti se provode kroz cijelu 2023. godinu,
* proračun programa/projekta temelji se na realnim i stvarnim cijenama,
* program/projekt dio je jednog od prioritetnih područja iz točke 1., podtočke 1.2. ovih Uputa za prijavitelje,
* da udruga koja provodi program/projekt djeluje na području grada Koprivnice,
* da se program/projekt provodi na području grada Koprivnice,
* da program/projekt zadovoljava potrebe građana i javne potrebe od interesa Grada Koprivnice,
* da program/projekt nije sufinanciran u okviru zajednica udruga Grada Koprivnice,
* da program/projekt nije na drugi način sufinanciran iz Proračuna Grada Koprivnice za tekuću godinu.

**Točka 3.**

**Dokumentacija za provedbu Javnog poziva obuhvaća:**

1. Odluku Javnog poziva
2. tekst Javnog poziva,
3. Upute za prijavitelje,
4. obrasce za prijavu,
5. obrazac ocjene kvalitete,
6. obrazac za provedbu programa/projekata i izvještavanje.

Obrasci za prijavu iz stavka 1., podtočke 4. ove točke su:

4.1. obrazac opisa prijave,

4.2. obrazac proračuna,

4.3. obrazac izjave o nepostojanju dvostrukog financiranja,

4.4. obrazac izjave o partnerstvu,

4.5. obrazac izjave o financiranim projektima u 2022. godini,

4.6. popis priloga,

4.7. obrazac za administrativnu provjeru prijave.

Obrasci za provedbu prijave i izvještavanje stavka 1., podtočke 6. ove točke, su:

6.1. obrazac ugovora o financiranju,

6.2. obrazac opisnog izvještaja provedbe,

6.3. obrazac financijskog izvještaja provedbe programa ili projekta,

6.4. zahtjev za isplatom sredstava.

**3.1. Kako se prijaviti**

**Dokumentacija koja mora biti priložena uz prijavu na Javni poziv** sadrži sljedeće dokumente:

1. Obrazac opisa prijave,
2. Obrazac proračuna,
3. Obrazac izjave o financiranim projektima u 2022. godini,
4. Popis priloga.

**Neobavezna dokumentacija koja može biti priložena uz prijavu na Javni poziv**:

1. Obrazac izjave o partnerstvu,
2. Zapisi, publikacije, novinski članci te ostali materijali koji prikazuju rad udruge i u izravnoj su vezi s prijavom na Javni poziv,
3. Ispunjeni obrazac sustava kvalitete za neprofitne organizacije.

Dokumentacija koja se prilaže uz prijavu na Javni poziv ispunjava se na hrvatskom jeziku, mora sadržavati sve podatke koji se traže **(što znači da je potrebno obrasce ispuniti u cijelosti!)** i **mora biti ispunjena na računalu**. Svi propisani obrasci trebaju biti **potpisani od strane osobe ovlaštene za zastupanje te ovjereni**.

Nepotpuni obrasci neće biti uzeti u razmatranje. **Rukom ispisani obrasci neće biti uzeti u razmatranje**. Ukoliko Prijavni obrazac sadrži navedene nedostatke, prijava će se smatrati nevažećom.

Svi troškovi i zatražena financijska sredstva trebaju biti sukladni aktivnostima u opisnom obrascu prijave te planirani s realnim tržišnim cijenama.

Glavne točke i pitanja u obrascima NIJE DOZVOLJENO mijenjati, dodavati ili brisati.

Dozvoljeno je dodavati jedino potrebne redove i mjesta za nadopunu sadržaja, tj. teksta koji se odnosi na objašnjavanje točaka i pitanja u obrascima.

**3.2. Gdje poslati prijavu**

Dokumentaciju za prijavu na Javni poziv potrebno je poslati **u papirnatom obliku** (jedan izvornik). **Prijava sadrži sve obrasce iz točke 3.1. i to: 4.1., 4.2., 4.5. i 4.6.**

Prijava u papirnatom obliku sadrži obvezne obrasce u potpunosti ispunjene, vlastoručno potpisane od strane osobe ovlaštene za zastupanje i ovjerene službenim pečatom udruge.

Prijavni obrasci mogu se naći na web-stranici Grada Koprivnice [www.koprivnica.hr](http://www.koprivnica.hr).

Rok za prijavu na Javni poziv je **20.02.2023.** godine. Prijava je dostavljena u roku ako je na prijamnom štambilju vidljivo da je zaprimljena u pošti ili pisarnici Grada Koprivnice do kraja datuma koji je naznačen kao rok za prijavu na Javni poziv.

Sve prijave poslane izvan roka neće biti uzete u razmatranje.

Dokumentacija za prijavu na Javni poziv dostavlja se poštom ili osobno na adresu:

**Grad Koprivnica**

**Upravni odjel za društvene djelatnosti**

**Zrinski trg 1, 48 000 Koprivnica**

**s naznakom: „Za Javni poziv – udruge građana“**

**Prijedlozi se mogu slati do zaključno 20.02.2023. g.**

**Točka 4.**

**4.1. Kako do odgovora na pitanja?**

**Kome se, kako i u kojem roku obratiti za dodatna pojašnjenja?**

Sva pitanja vezana uz ovaj Javni poziv mogu se postaviti elektroničkim putem, slanjem upita na adresu elektronsku poštu: drustvene.djelatnosti@koprivnica.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

**Točka 5.**

**5.1 Procjena prijava, donošenje zaključka o dodjeli sredstava i ugovaranje**

Sve pristigle i zaprimljene prijave proći će kroz sljedeću proceduru:

1. Procjena prijava u odnosu na propisane uvjete Javnog poziva (administrativna provjera),
2. Ocjenjivanje prijava koje su zadovoljile propisane uvjete Javnog poziva (ocjenjivanje),
3. Privremeni Zaključak o dodjeli financijskih sredstava i pregovaranje,
4. Obavijest o donesenom Zaključku o dodjeli financijskih sredstava,
5. Ugovaranje.

**5.2. Procjena prijava u odnosu na propisane uvjete Javnog poziva**

Povjerenstvo za ocjenu ispunjavanja propisanih (formalnih) uvjeta Javnog poziva, Upravnog odjela za društvene djelatnosti Grada Koprivnice pristupiti će postupku ocjene ispunjavanja propisanih uvjeta Javnog poziva, a sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) i Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16 i 7/19).

U postupku provjere ispunjavanja formalnih uvjeta Javnog poziva provjerava se:

* je li prijava dostavljena na pravi Javni poziv i u zadanom roku,
* je li prijava dostavljena u papirnatom obliku,
* je li prijava napisana hrvatskim jezikom i ispunjena računalom,
* je li zatraženi iznos sredstava unutar financijskih pragova postavljenih u Javnom pozivu,
* je li prijavitelj prihvatljiv sukladno ovim Uputama za prijavitelje,
* jesu li dostavljeni, potpisani i ovjereni svi obvezni obrasci,
* je li prijavitelj registriran u Registar udruga,
* je li prijavitelj registriran u Registar neprofitnih organizacija,
* obrazac izjave o partnerstvu dostavljen je ovjeren i potpisan (ako je primjenjivo),
* jesu li ispunjeni drugi formalni uvjeti sukladno ovim Uputama za prijavitelje.

Razmatrat će se samo potpune, pravovremeno dostavljene prijave na propisanim obrascima, sa svim potrebnim prilozima u skladu s uvjetima Javnog poziva. Predsjednik Povjerenstva za ocjenu ispunjavanja propisanih (formalnih) uvjeta Javnog poziva donosi zaključak koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih uvjeta Javnog poziva.

Sve udruge čije prijave budu odbijene iz razloga neispunjavanja propisanih uvjeta Javnog poziva, o toj činjenici biti će obaviještene u roku od najviše osam dana od dana donošenja zaključka, nakon čega imaju narednih osam dana od dana prijema obavijesti, podnijeti prigovor.

**5.3. Ocjenjivanje prijava koje su zadovoljile propisane uvjete Javnog poziva**

Gradonačelnik Grada Koprivnice donosi Rješenje o osnivanju Povjerenstva za ocjenjivanje kao nezavisnog stručnog tijela za procjenu prijava (u daljnjem tekstu: „Povjerenstvo“) koje se sastoji od osoba relevantnih za područje Javnog poziva. Povjerenstvo pristigle prijave na ovaj Javni poziv razmatra i ocjenjuje prijave koje su ispunile formalne uvjete Javnog poziva sukladno kriterijima propisanim u Obrascu ocjene prijave na ovaj Javni poziv.

Ocjenjivači Povjerenstva za ocjenjivanje prije provedbe ocjenjivanja potpisati će izjavu o nepristranosti i povjerljivosti čime se sprječava sukob interesa. Povjerenstvo za ocjenjivanje daje prijedlog za odobravanje financijskih sredstava za programe/projekte, o kojem, uzimajući u obzir sve činjenice, daje neobvezujuće mišljenje Pročelnica Upravnog odjela za društvene djelatnosti.

**5.4 Privremeni Zaključak o odobravanju financijskih sredstava i pregovaranje**

Privremeni Zaključak o odobravanju financijskih sredstava za programe/projekte, po dostavljenom mišljenju Pročelnice Upravnog odjela za društvene djelatnosti donosi gradonačelnik Grada Koprivnice.

Po donošenju Privremenog Zaključka o odobravanju financijskih sredstava za programe/projekte Upravni odjel za društvene djelatnosti provesti će postupak pregovaranja s udrugama građana. Upravni odjel za društvene djelatnosti će pregovarati o stavkama proračuna programa/projekata i aktivnostima u opisnom dijelu programa/projekata koje treba izmijeniti. Prilikom pregovaranja Grad će prioritet financiranja staviti na aktivnosti koje će učinkovitije ostvariti ciljeve iz razvojnih i strateških dokumenata Grada.

Nakon utvrđenih usklađenih proračuna i aktivnosti programa/projekata u postupku pregovaranja gradonačelnik Grada Koprivnice donosi Zaključak o odobravanju financijskih sredstava za programe/projekte.

**5.5. Obavijest o donesenom Zaključku o dodjeli financijskih sredstava**

Nakon donošenja Zaključka gradonačelnika o odobravanju financijskih sredstava za programe/projekte, Grad će javno objaviti rezultate Javnog poziva s podacima o udrugama, programima/projektima kojima su odobrena sredstva i iznosima odobrenih sredstava financiranja.

Grad će, u roku od 8 dana od donošenja Zaključka o dodjeli financijskih sredstava obavijestiti udruge čiji programi/projekti nisu prihvaćeni za financiranje o razlozima ne financiranja njihova programa/projekta uz navođenje ostvarene ocjene.

**5.6. Podnošenje prigovora**

Udruge koje su nezadovoljne Zaključkom o dodjeli financijskih sredstava imaju pravo podnijeti prigovor. Prigovor se može podnijeti u roku od 8 dana od primitka Zaključka i to na postupak Javnog poziva, na Zaključak o neispunjavanju propisanih uvjeta poziva, na ocjenjivanje nekog kriterija s ocjenom 0 (ukoliko udruga smatra da je u prijavi dostavila dovoljno argumenata za drugačije ocjenjivanje), na Zaključak o dodjeli financijskih sredstava ili visini dodijeljenih sredstava.

Prigovori se podnose Upravnom odjelu za društvene djelatnosti, a odluku po prigovoru, uzimajući sve činjenice donosi Povjerenstvo za prigovore.

Rok za donošenje odluke po prigovoru je 8 radnih dana od dana primitka prigovora.

**5.7. Sklapanje ugovora**

Prije potpisivanja ugovora, Grad Koprivnica će, od potencijalnih korisnika financijskih sredstava dodijeljenih temeljem ovog Javnog poziva, zatražiti:

1. **Bjanko zadužnicu za odobrena sredstva veća od 663,00 eura,**
2. **Obrazac izjave o nepostojanju dvostrukog financiranja,**
3. **Potvrdu porezne uprave o nepostojanju duga,**
4. **Uvjerenje o nekažnjavanju za odgovornu osobu udruge.**

Sa svim udrugama kojima su odobrena financijska sredstva i po dostavi ostale dokumentacije navedene u ovoj točki, Grad će sklopiti ugovor o sufinanciranju programa/projekata.

Ugovor se sastoji od općeg dijela koji sadrži opće uvjete za sve korisnike sufinanciranja u okviru Javnog poziva i posebnog dijela.

**5.8. Modeli plaćanja**

Odobrena financijska sredstva Udruzi, a po dostavi Zahtjeva za isplatom sredstava isplaćuju se kako slijedi:

a) za iznos do 663,00 eura/ 4.995,37 kuna – 100% Financijskih sredstava - u roku od 30 dana od dana potpisivanja Ugovora, odnosno od dostave Zahtjeva za isplatom sredstava,

b) za iznos veći od 663,00 eura/4.995,37 kuna, a manji od 1.990,00 eura/14.993,65 kuna:

* + - 80% Financijskih sredstava - u roku od 30 dana od dana potpisivanja Ugovora, odnosno od dostave Zahtjeva za isplatom sredstava,
    - 20% Financijskih sredstava - u roku od 30 dana od dana prihvaćanja Izvještaja o realizaciji programa/projekta i dostavi Zahtjeva za isplatom sredstava.

**Točka 6.**

* 1. **Praćenje provedbe odobrenih i sufinanciranih programa/projekata**

Grad će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu sufinanciranih programa/projekata udruga, sukladno Zakonu o udrugama, Zakonu o fiskalnoj odgovornosti, Zakonu o financijskom poslovanju i računovodstvu neprofitnih organizacija, Uredbi, Pravilniku o financiranju javnih potreba Grada Koprivnice i drugim pozitivnim propisima.

Kroz postupke praćenja će se razvijati partnerski odnos između Grada Koprivnice i udruge kao provoditelja projektnih i programskih aktivnosti, a na temelju praćenja i vrednovanja rezultata pojedinačnih programa/projekata, u cilju utvrđivanja učinkovitosti ulaganja i razine promjena koje su se u lokalnoj zajednici odnosno u društvu dogodile zahvaljujući provedbi potpore, Grad će vrednovati rezultate i učinke cjelokupnog Javnog poziva i planirati buduće aktivnosti u pojedinom prioritetnom području sufinanciranja. Praćenje će se vršiti na dva načina: odobravanjem opisnih i financijskih izvješća udruga te kontrolom „na licu mjesta“ od strane službenika Grada Koprivnice, u prethodnom dogovoru s udrugom.

**Točka 7.**

**7.1. Izvještavanje**

Udruga je po završetku programa/projekta, u roku od 30 dana, a najkasnije do 10. prosinca 2023. godine, dužna dostaviti Obrazac opisnog izvještaja provedbe i Obrazac financijskog izvještaja provedbe programa ili projekta koji su sastavni dio dokumentacije ovog Javnog poziva.

Uz opisno i financijsko izvješće dostavljaju se popratni materijali kao što su isječci iz novina, video zapisi, fotografije i slično.

U financijskom izvještaju navode se cjelokupni troškovi programa/projekta, neovisno o tome iz kojeg su izvora sufinancirani, s naznakom koja sredstva sufinancira Grad. Obvezno se dostavljaju i dokazi o nastanku troška podmirenog iz sredstava Grada (R1 računi, ugovori o djelu ili ugovori o autorskom honoraru, obračuni honorara ili plaća) te dokazi o plaćanju istih (preslike naloga o prijenosu, blagajnička izvješća s fotokopijom isplatnice, bankovni izvodi žiro računa).

**Točka 8. Indikativni kalendar postupka Javnog poziva**

|  |  |
| --- | --- |
| Faze postupka Javnog poziva | Rok |
| Rok za slanje prijava | 20.02.2023. |
| Rok za procjenu prijave koje su zadovoljile propisane uvjete Javnog poziva | 03.03.2023. |
| Rok za procjenu prijava Povjerenstva za ocjenjivanje | 25.03.2023. |
| Rok za objavu privremene odluke o dodjeli financijskih sredstava i slanje obavijesti prijaviteljima | 15.04.2023. |
| Rok završetka pregovaranja | 20.04.2023. |
| Rok za donošenje Zaključka o odobravanju financijskih sredstava | 22.04.2023. |
| Rok za ugovaranje | 29.04.2023. |

**Točka 9. Dodatak**

**9.1. Izravna i neizravna korisnička skupina**

|  |  |
| --- | --- |
| **Izravna korisnička skupina** je ona skupina korisnika koja je najzastupljenija u programu/projektu kao korisnik aktivnosti ili usluga | |
| **Neizravna korisnička skupina** je ona skupina korisnika koja je također u značajnoj mjeri obuhvaćena projektom, uz izvornu korisničku skupinu, ili se pak pomoću nje može definirati podskupina unutar izravne skupine na koju je projekt usmjeren | |
| **IZRAVNA I NEIZRAVNA KORISNIČKA SKUPINA - CILJANA SKUPINA**  **(prema abecednom redu)** | |
| akademska zajednica | 1 |
| azilanti | 2 |
| beskućnici | 3 |
| branitelji - veterani | 4 |
| civilni invalidi rata | 5 |
| civilni stradalnici | 6 |
| darovita djeca i mladi | 7 |
| djeca - opća populacija | 8 |
| djeca bez odgovarajuće roditeljske skrbi | 9 |
| djeca do 14 godina | 10 |
| djeca od 14 do 18 godina | 11 |
| djeca iz obitelji korisnika sustava socijalne skrbi | 12 |
| djeca ratnih stradalnika | 13 |
| djeca s poremećajima u ponašanju | 14 |
| djeca s teškoćama u razvoju | 15 |
| djeca u riziku od socijalne isključenosti | 16 |
| gluhe osobe | 17 |
| gluhonijeme osobe | 18 |
| građani – opća populacija | 19 |
| ilegalni imigranti | 20 |
| inovatori | 21 |
| invalidi Domovinskog rata | 22 |
| invalidi rada | 23 |
| izbjeglice i prognanici | 24 |
| izviđači | 25 |
| jedno roditeljske obitelji | 26 |
| lokalna i regionalna samouprava | 27 |
| lovci | 28 |
| ljubitelji životinja | 29 |
| mali i srednji poduzetnici i obrtnici | 30 |
| manjine - općenito | 31 |
| predstavnici medija | 32 |
| mladi - opća populacija | 33 |
| mladi s poremećajima u ponašanju | 34 |
| mladi s rizičnim oblicima ponašanja | 35 |
| mladi s teškoćama u razvoju | 36 |
| nacionalne manjine | 37 |
| navijačke skupine | 38 |
| nezaposleni | 39 |
| novorođenčad | 40 |
| obitelji | 41 |
| obitelji branitelja | 42 |
| odgojno-obrazovne ustanove | 43 |
| odgojno-obrazovni djelatnici | 44 |
| opća populacija pacijenata | 45 |
| osobe s cerebralnom i dječjom paralizom | 46 |
| osobe s mentalnom retardacijom | 47 |
| osobe s psiho-socijalnim teškoćama | 48 |
| osobe s mišićnom distrofijom | 49 |
| osobe s multiplom sklerozom | 50 |
| osobe s miastenijom gravis | 51 |
| osobe s amputacijom | 52 |
| osobe s paraplegijom/tetraplegijom | 53 |
| osobe s transplantiranim organima | 54 |
| osobe koje boluju od kroničnih bolesti | 55 |
| osobe koje boluju od malignih bolesti | 56 |
| osobe koje boluju od zaraznih bolesti | 57 |
| osobe s HIV/AIDS-om | 58 |
| osobe s invaliditetom | 59 |
| osobe s intelektualnim teškoćama | 60 |
| osobe starije životne dobi | 61 |
| osobe u riziku od siromaštva i siromašne osobe | 62 |
| ovisnici i liječeni ovisnici | 63 |
| ovisnici i liječeni ovisnici o alkoholu | 64 |
| ovisnici i liječeni ovisnici o nikotinu | 65 |
| ovisnici i liječeni ovisnici o opojnim drogama | 66 |
| policijski službenici | 67 |
| poljoprivrednici i ribari | 68 |
| poslodavci | 69 |
| poslovne organizacije | 70 |
| potrošači | 71 |
| povratnici u poratna područja | 72 |
| pravosudni djelatnici | 73 |
| regionalna ili lokalna samouprava | 74 |
| roditelji | 75 |
| roditelji djece s teškoćama u razvoju | 76 |
| Romi | 77 |
| romska djeca i mladi | 78 |
| ruralno stanovništvo | 79 |
| seksualne i rodne manjine | 80 |
| sindikati | 81 |
| slijepe i slabovidne osobe | 82 |
| sportaši | 83 |
| sportaši s invaliditetom | 84 |
| sportski djelatnici | 85 |
| stanovnici poslijeratnih zajednica | 86 |
| ratni stradalnici | 87 |
| studenti | 88 |
| tijela državne uprave | 89 |
| trudnice | 90 |
| turisti | 91 |
| turistički djelatnici | 92 |
| učenici | 93 |
| udruge i građanske inicijative | 94 |
| umirovljenici | 95 |
| ustanove socijalne skrbi | 96 |
| ratni veterani | 97 |
| obitelji s troje i više djece | 98 |
| volonteri | 99 |
| zatvorenici i bivši zatvorenici | 100 |
| zdravstvene ustanove | 101 |
| žene | 102 |
| žene poduzetnice | 103 |
| žene pripadnice nacionalnih manjina | 104 |
| žene ruralnih područja | 105 |
| žene žrtve obiteljskog nasilja | 106 |
| žene s invaliditetom | 107 |
| žrtve i svjedoci teških kaznenih djela | 108 |
| žrtve i svjedoci ratnih zločina | 109 |
| žrtve katastrofa | 110 |
| žrtve nasilja | 111 |
| žrtve obiteljskog nasilja | 112 |
| žrtve trgovine ljudima | 113 |
| žrtve uznemiravanja na radu ili kršenja radničkih prava | 114 |
| umjetnici | 115 |
| djelatnici u kulturi | 116 |
| zdravstveni djelatnici | 117 |
| djeca žrtve nasilja | 118 |
| tražitelji međunarodne zaštite i državljani trećih zemalja u postupku povratka | 119 |
| ostali | 120 |

**9.2. Osnovni i dodatni tip aktivnosti ili usluge**

|  |  |
| --- | --- |
| **Osnovni tip aktivnosti ili usluge** je onaj koji je najzastupljeniji u projektu. | |
|
| **Dodatni tip aktivnosti ili usluge odnosi se na tip aktivnosti koji se** također u značajnoj mjeri provodi u sklopu projekta ili programa, no nije i osnovna aktivnost. | |
| **OSNOVNI i DODATNI TIP AKTIVNOSTI ili USLUGE**  **koja se provodi u projektu ili programu** | |
| aktivnosti usmjerene podizanju razine kvalitete života osoba s invaliditetom | 1 |
| besplatna pravna pomoć | 2 |
| briga o osobama starije životne dobi (edukacija, tečajevi, radionice, druženja ...) | 3 |
| donatorske akcije i razvoj zakladništva | 4 |
| humanitarne usluge za siromašne građane (podjela bonova za kupnju hrane, sufinanciranje dijela troškova...) | 5 |
| informiranje i osvještavanje javnosti (tribine, konferencije, javni nastupi, kampanje ...) | 6 |
| istraživanje | 7 |
| izgradnja kapaciteta javne i lokalne uprave | 8 |
| izgradnja kapaciteta javnih ustanova pružatelja usluga | 9 |
| izgradnja kapaciteta organizacija civilnog društva | 10 |
| izvanškolsko i izvaninstitucionalno obrazovanje, stručno usavršavanje i cjeloživotno obrazovanje | 11 |
| javno zagovaranje (lobiranje, kampanje, direktne akcije, nezavisno praćenje i predlaganje javnih politika ...) | 12 |
| kulturno stvaralaštvo udruga nacionalnih manjina | 13 |
| kulturno stvaralaštvo | 14 |
| medijacija | 15 |
| medijska produkcija i izdavaštvo | 16 |
| organizacija zajedničkih aktivnosti roditelja i djece s poremećajima u ponašanju | 17 |
| organiziranje likovne kolonije | 18 |
| organiziranje slobodnog vremena (druženja, klubovi, izleti, rekreacija, kreativne i zabavne aktivnosti ...) | 19 |
| osposobljavanje volontera, posredovanje u volontiranju, volonterski servisi | 20 |
| poduzetničke i proizvodne aktivnosti | 21 |
| poticanje lokalne zajednice za projekte zdrave zajednice | 22 |
| preventivni zdravstveni pregledi i savjetovanja | 23 |
| promicanje lovstva i povećanje matičnih lovnih fondova | 24 |
| promicanje ravnopravnosti u podjeli obiteljskih uloga | 25 |
| pružanje terenskih usluga pojedincima, obiteljima ili grupama korisnika (prijevoz osoba s invaliditetom i starijih, kućni i bolnički posjeti, pomoć u kući ...) | 26 |
| radne terapije | 27 |
| rehabilitacija i terapijska intervencija | 28 |
| savjetovanje i psihosocijalna podrška | 29 |
| suradnja s lokalnim institucijama | 30 |
| športska natjecanja i rekreacija | 31 |
| športske aktivnosti djece i mladih | 32 |
| tehničke aktivnosti djece i mladih | 33 |
| umrežavanje | 34 |
| unaprjeđenje smještaja unutar obitelji ili oblici zamjene za obiteljsku skrb | 35 |
| unaprjeđenje turističke ponude | 36 |
| usluge dnevnog ili poludnevnog boravka (osobe više životne dobi, djeca i odrasle osobe s invaliditetom) | 37 |
| usluge njege i dugotrajne skrbi u zajednici (uključujući i hospicij) | 38 |
| usluge privremenog smještaja (prihvatilišta za beskućnike, skloništa za žrtve nasilja) | 39 |
| usluge u razvoju neprofitnog poduzetništva | 40 |
| usluge usmjerene na podizanje kvalitete i kulture življenja | 41 |
| usluge usmjerene na programe samopomoći (korisnicima materijalne pomoći te drugim marginaliziranim i socijalno ugroženim skupinama) | 42 |
| zastupanje pred sudovima | 43 |
| aktivnosti vezane uz zaštitu prirode i okoliša | 44 |
| zaštita i spašavanje | 45 |
| protupožarna zaštita | 46 |
| zaštita i očuvanje arheološke baštine | 47 |
| očuvanje i promicanje zavičajne kulturne baštine | 48 |
| zaštita i očuvanje nepokretnih kulturnih dobara | 49 |
| zaštita pokretnih kulturnih dobara | 50 |
| preventivne aktivnosti u vezi zaštite sudionika u cestovnom prometu | 51 |
| provedba praćenja prisilnih udaljenje državljana trećih zemalja | 52 |
| pružanje psihosocijalne podrške i socijalnih usluga tražiteljima međunarodne zaštite | 53 |